અમદાવાદના પત્રકારત્વ, પારસી કે સાહિત્ય જગત સાથે તેમનો કોઈ સંપર્ક નહોતો. એકમાત્ર બકુલ ત્રિપાઠીને / Bakul Tripathi તેઓ જાણતા હતા. અમેરિકા રહેતા અને અમદાવાદ આવ્યા પછી 2006માં અવસાન પામેલા બકુલ ત્રિપાઠીને તેઓ મળી શક્યા નહીં એનો અફસોસ પણ કરતા. જો કે એ ખોટ જુદી રીતે પૂર્ણ થઈ. પરસ્પર સંપર્કમાં આવતા અને રૂબરૂ મળવાની ઇચ્છા વ્યક્ત કરતાં તારક મહેતાને / Tarak Mehta તેઓ મળી શક્યા. એ મુલાકાતમાં માધ્યમ બન્યાનો આનંદ છે.